Miðvikudaginn 09.05.2007 kl. 17:30 , á fræðslufundi Sesseljuhúss og Landverndar , verður reynt að svara spurningunni : Er lífræn ræktun það eina rétta ? Flutt verða tvö erindi : Gunnar Á. Gunnarsson frá Vottunarstofunni Tún flytur erindið „ Í hverju felst lífræn ræktun ? - Markaðsstaða og sóknarfæri “ og Áslaug Helgadóttir flytur erindið „ Eru lífrænt ræktuð matvæli það eina rétta ? “ Lífrænt ræktuð matvæli njóta sífellt meiri vinsælda , jafnt hér á Íslandi og erlendis . Slík framleiðsla þykir bæði gefa hollari afurðir og fara mýkri höndum um móður Jörð . Þó hafa heyrst gagnrýnisraddir og hollusta lífrænna afurða umfram þær sem fengnar eru með hefðbundinni ræktun dregin í efa . Hvað er til í þessari gagnrýni og hver er hinn raunverulegi munur á lífrænni ræktun og þeirri hefðbundnu ? Allir velkomnir – ókeypis aðgangur ! Myndin er af lífrænu apóteki ( apótek sem selur aðeins lyf og fæðubótaefni með lífrænni vottun ) í London . Ljósmynd : Guðrún Tryggvadóttir .